ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind concesionarea directă către domnul Sârbu Sergiu-Dumitru a unui teren în suprafaţă de 388 m.p., situat în intravilanul Municipiului Lugoj, înscris în C.F. nr. 419286 Lugoj, nr. cadastral 419286**

Consiliul local al Municipiului Lugoj;

Având în vedere referatul nr. 16/92021/(RU)92022 din 18.09.2024 al Viceprimarului Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 165 din 18.09.2024 privind concesionarea directă către domnul Sârbu Sergiu-Dumitru a unui teren în suprafaţă de 388 m.p., situat în intravilanul Municipiului Lugoj, înscris în C.F. nr. 419286 Lugoj, nr. cadastral 419286;

Luând în considerare raportul de specialitate nr. 16/92770/(RU)92771 din 19.09.2024 întocmit de Arhitect Șef;

Luând în considerare avizul nr. 101 din 25.09.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare referatul nr. 16/91001/(RU)91002 din 17.09.2024 al Direcției urbanism-mediu - Compartimentul urbanism, amenajarea teritoriului și protejarea monumentelor istorice;

Luând în considerare solicitarea de concesionare a domnului Sârbu Sergiu-Dumitru, înregistrată în evidențele instituției noastre sub nr. 16/22330 din 05.03.2024;

Având în vedere avizul Administrației Naționale a Rezervelor de Stat și Probleme Speciale nr. 1979 PS din 10.06.2024, înregistrat în evidențele instituției noastre sub nr. 16/90999/(RU)91000/A1 din 17.09.2024;

Ținând cont de Raportul de evaluare întocmit de CCA CONS-EVAL S.R.L., înregistrat în evidențele instituției noastre sub nr. 16/90999/(RU)91000/A3 din 17.09.2024;

Având în vedere Hotărârea Consiliului Local nr. 38 din 18.03.2024 privind completarea Inventarului imobilelor care aparțin domeniului privat al municipiului Lugoj;

În conformitate cu art. 24 alin. (3) din Legea nr. 7/1996 a cadastrului și a publicității imobiliare, republicată, cu modificările și completările ulterioare, coroborate cu dispozițiile art. 551 pct. 8 din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 555-556 și art. 871-873 din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 13 alin. (1) coraborat cu art. 15 lit. e) și art. 22 alin. (1) din Legea nr. 50/1991 privind autorizarea executării lucrărilor de construcţii - republicată, cu modificările și completările ulterioare;

În conformitate cu art. 87 alin. (5), art. 108 lit. b), art. 129 alin. (2) lit. c) și alin. (6) lit. b), art. 139 alin. (3) lit. g), art. 354 și art. 362 alin. (1) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** **-** Se aprobă Studiul de oportunitate întocmit în vederea concesionării directe a terenului în suprafață de 388 m.p., situat în municipiul Lugoj, județul Timiș, înscris în C.F. nr. 419286 Lugoj, nr. cadastral 419286, prevăzut în anexa nr. 1 la prezenta hotărâre.

**Art.2.** **-** Se însușește Raportul de evaluare întocmit în vederea stabilirii redevenței pentru concesionarea terenului identificat prin C.F. nr. 419286 Lugoj, nr. cadastral 419286, întocmit de către evaluator autorizat-ing. Cioc Cristina Almia, prevăzut în anexa nr. 2 la prezenta hotărâre.

**Art.3.** **-** Se aprobă concesionarea directă către domnul Sârbu Sergiu-Dumitru, pe o perioadă de 25 de ani, în vederea extinderii construcției,la nivelul de 2,16 euro/m.p./an, fără TVA, a unui teren în suprafaţă de 388 m.p., situat în intravilanul Municipiul Lugoj, înscris în C.F. nr. 419286 Lugoj, nr. cadastral 419286.

**Art.4. -** Prevederile prezentei hotărâri se aplică începând cu data semnării contractului de concesiune.

**Art.5.** - Îndeplinirea prevederilor prezentei hotărâri se încredinţează Direcției urbanism - mediu şi Direcţiei venituri.

**Art.6.** – Prezenta hotărâre se comunică:

* Instituţiei Prefectului, Judeţul Timiş;
* Primarului Municipiului Lugoj;
* Direcţiei juridice;
* Direcţiei management financiar;
* Direcției venituri;
* Direcției urbanism-mediu;
* Compartimentului autorizare activități comerciale;
* Compartimentului urbanism, amenajarea teritoriului și protejarea monumentelor istorice;
* Domnului Sârbu Sergiu-Dumitru;
* Biroului de Cadastru şi Publicitate Imobiliară Lugoj;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Mihai Agache SECRETARUL GENERAL AL MUNICIPIULUI

Dan Ciucu

**Nr. 157 din 26.09.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |